রবিবার পুরোপুরি বন্ধ দ্বিতীয় হুগলি সেতু, যাতায়াত করবেন কোন রাস্তায়?

কলকাতা: ফের বন্ধ থাকবে বিদ্যাসাগর সেতু (Vidyasagar Setu)। রবিবার ৯ নভেম্বর বিদ্যাসাগর সেতুতে ১৬ ঘণ্টার জন্য যান চলাচল বন্ধ করা হবে। রবিবার ভোর ৫টা–রাত ৯টা: সেতু বন্ধের সরকারি নোটিস। এর ফলে হাওড়া থেকে কলকাতা আসা বা কলকাতা থেকে হাওড়া যাওয়ার জন্য অন্য রুট ধরতে হবে।

জানা গিয়েছে, রবিবার ভোর ৫টা থেকে রাত ৯টা পর্যন্ত বিদ্যাসাগর সেতু বা দ্বিতীয় হুগলি ব্রিজ বন্ধ রাখার সিদ্ধান্ত নেওয়া হয়েছে। কলকাতা পুলিশের তরফে জানানো হয়েছে, ওই ১৬ ঘণ্টা বিভিন্ন রুটের যানবাহনগুলি হাওড়া সেতু দিয়ে যাতায়াত করবে। বিদ্যাসাগর সেতু বন্ধ (Second Hooghly Bridge Closed) থাকার কারণে ট্র্যাফিক নিয়েও বেশ কিছু পরিবর্তন করা হয়েছে পুলিশের তরফে। অ্যাম্বুলেন্স ও জরুরি পরিষেবার বিশেষ করিডর থাকবে। খিদিরপুর থেকে সার্কুলার গার্ডেনরিচ রোড ধরে আসা গাড়িগুলিকে হেস্টিংস ক্রসিং থেকে ঘুরিয়ে দেওয়া হবে। সেগুলি বাঁদিক নিয়ে সেন্ট জর্জেস গেট রোড, স্ট্র্যান্ড রোড হয়ে হাওড়া ব্রিজ ধরতে পারবে। জিরাট আইল্যান্ডের দিক থেকে এজেসি বোস রোড ধরে আসা সব গাড়ি টার্ফ ভিউ রোড থেকে ঘুরিয়ে দেওয়া হবে। সেগুলি গ্রেড রোড ধরে হেস্টিংস ক্রসিংয়ের দিকে আসবে।

আরও পড়ুন: হু হু করে নামবে পারদ! ৫ জেলায় কুয়াশার দাপট, জানুন আবহাওয়ার লেটেস্ট আপডেট

এজেসি বোস রোড ধরে যে গাড়িগুলি দ্বিতীয় হুগলি সেতুতে (Second Hooghly Bridge) ওঠে, সেগুলি হেস্টিংস ক্রসিংয়ের দিকে ঘুরে যাবে গ্রেড রোড থেকে। তারপর সেন্ট জর্জেস রোড, স্ট্র্যান্ড রোড হয়ে হাওড়া ব্রিজে উঠবে গাড়িগুলি। কিংবা হেস্টিংস ক্রসিং থেকে ডানদিকে বাঁক নিয়ে কেপি রোডের দিকেও যেতে পারে। যে গাড়িগুলি কলকাতায় আসার জন্য দ্বিতীয় হুগলি সেতু ব্যবহার করে, সেই যানবাহনগুলিকে হাওড়া ব্রিজ কিংবা নিবেদিতা সেতু ব্যবহারের আবেদন করা হয়েছে। কোলাঘাটের দিক থেকে NH16 ধরে কলকাতার দিকে আসা মালবাহী গাড়ি- যেগুলি কোনা এক্সপ্রেসওয়ে বা দ্বিতীয় হুগলি সেতু ধরতে চাইবে, তাদের ধূলাগড়, নিব্রা, সলপ, পাকুড়িয়া, সিসিআর ব্রিজ হয়ে নিবেদিতা সেতু হয়ে যেতে বলা হবে। ডানকুনির দিক থেকে আসা গাড়িগুলি নিবেদিতা সেতু ধরবে।

দেখুন ভিডিও